Dmitri Petrenko

Dmitri Petrenko (läti keeles Dmitrijs Petrenko; sündinud 1. mail 1981 Riias) on vene päritolu Läti ja Eesti teatrilavastaja ja ajakirjanik. Ta on aastast 2023 Südalinna Teatri loominguline juht.

Ta õppis Riia 53. Keskkoolis. 2004. aastal sai ta Läti Ülikooli sotsiaalteaduste teaduskonnast bakalaureusekraadi kommunikatsiooniteaduses, 2006. aastal magistrikraadi sotsioloogias. Ta töötas Läti Televisiooni uudisteteenistuses, oli poliitiline analüütik ühenduses "Läti Inimõiguste Keskus" ja portaali "Politika.lv" peatoimetaja. Ta õpetas Läti Ülikooli sotsiaalteaduste teaduskonnas ajakirjandust. Ta oli telesaate "100 g kultūras" saatejuht ja toimetaja. 2012. aastal lõpetas ta Läti Kultuuriakadeemia teatrilavastaja magistriõppe (lavastaja Mihails Gruzdovs).

Ta on lavastanud Dirty Deal Teatros näidendeid:
Vladimir Majakovski "Pilv pükstes" (2011)
 Thomas Mann "Tonio" (2012)
 S. Kozlova „Nii kaua oleks pidanudki olema, jänesed“ (2013).

Ta on osalenud etendustes Läti Rahvusteatris:
 Daniil Harms "Vanaeit" (lavastaja V. Nastavševs, 2012)
 kompositsioon "Mälestuspäev" (lavastaja M. Gruzdovs, 2013).

Läti Kunstiteatri (Dailes teātris) lavastused:
 Rasa Bugavičute "Sõber Zariņa" (2013)
 J. Kļava "Kõik tema raamatud" (2014)
 A. Jugov "Chuhņas Jociņi" (2015)
 Mark Twain "Tom Sawyeri seiklused" (2016)

2021–2024 oli ta Liepaja teatri pealavastaja ja aastast 2023 on ta Südalinna Teatri loominguline juht.

 Välislingid 
Petrenko Südalinna Teatri kodulehel
Petrenko Liepaja Teatri kodulehel

Kategooria:Läti lavastajad
Kategooria:Südalinna Teater
Kategooria:Läti Ülikooli vilistlased
Kategooria:Läti Kultuuriakadeemia vilistlased
Kategooria:Sündinud 1981